Document ID: /roh_data/filtered/fineweb-2-filterrobots_roh.jsonl.gz/61369

Il vegl parc da sugas era montà vi da pigns, ma quels èn tenor il mainagestiun Grant Fletcher memia pauc stabils. Il nov parc duess perquai vegnir muntà vi da lareschs e tieus.
Sco emprim pass vul el realisar in parc per famiglias. Durant 30 onns ha Grant Fletcher oriund da la Nova Zelanda, manà giasts cun bartgas giu dal flum En. Ma ussa vul el sa concentrar sin ina nova sfida, la realisaziun dal parc da sugas.
Dal 2022 lura prevesa el da fabritgar enavant il parc da sugas, sche pussaivel enfin sin las tschimas. Ensemen cun collegas e cun spezialists è el vidlonder a realisar il siemi. Radund 100’000 francs vegn a custar tut il project. L’emprima etappa vegn ad esser pronta gia questa stad.
La stad passada ha in stemprà devastà il parc.